AviaAM Leasing

AviaAM Leasing – įmonių grupė, teikianti lėktuvų pirkimo, pardavimo ir nuomos paslaugas.

Istorija 
2007 m. vasario mėn. kompaniją įsteigė Avia Solutions Group.   

2008 m. pirmieji orlaiviai išnuomoti Centrinės Azijos oro linijoms.

2011 m. rudenį "Avia Asset Management" su susijusiomis bendrovėmis suformavo holdingą "AviaAM Leasing".

2011 m. pradėtas bendradarbiavimas su Yamal Airlines. Jiems išnuomoti 8 "Bombardier CRJ 200".

2013 m. gen. direktoriumi paskirtas Tadas Goberis, 2014 m. jis išrinktas valdybos pirmininku.

2013 m. birželį prekyba akcijomis pradėta Varšuvos vertybinių popierių biržoje (trumpinys AAL). 2018 m. liepą bendrovė iš jos pašalinta.

2013 m. kovo 31 d. įmonei priklausė 19 orlaivių (15 orlaivių išnuomoti).

2016 m. gegužės mėn. su kinais įsteigė bendrą įmonę „AviaAM Financial Leasing China“ AviaAM Financial Leasing China teikia orlaivių nuomos, prekybos ir konsultavimo paslaugas. 

2017 m. rugsėjo mėn. "AviaAM Financial Leasing China" pristatė 8 naujus orlaiviius Aeroflotui.

2017 m. pristatė „Žalgiriui“ modifikuotą lėktuvą „Boeing 737". Jo viduje prabangi apdaila, įrengti 56 krėslai, atstumas tarp jų – virš 1 metro

2018 m. sausį pristatė Aeroflotui 16-ąjį Airbus A320 pagal 2016 m. pasirašytą memorandumą.

2018 m. kovą AviaAM Financial Leasing China pristatė dar 3 Airbus A320 Aeroflotui.

2020 m. rugpjūtį pradėjo krovinių gabenimo verslą, įsigydama „Boeing 747-400F“.

2022 m. vasario mėn. „AviaAM Financial Leasing China“ paprašė Rusijos oro vežėjų nenaudoti ir iš pristatyti atgal visus trylika orlaivių po sankcijų Rusijai.

Veikla 
 Orlaivių įsigijimas ir nuoma
 Orlaivių parko valdymas
 Techninė ekspertizė
 Orlaivių pardavimas
 Konsultacinės paslaugos
 Orlaivių variklių nuoma.

Lėktuvai 
2018 m. gegužę priklausė 17 orlaivių: 4 „Airbus A321“, 1 „Boeing 737-300“, 2 „Boeing 737-500“ ir 10 „Bombardier CRJ200“ orlaivių. Jie nuomojami pagal ilgalaikės veiklos nuomos sutartis.

2018 m. birželį Lietuvos ir Kinijos įmonei AviaAM Financial Leasing China priklausė 10 „Airbus A320“, 3 „Airbus A321“ ir 1 „Boeing 777-300ER“ orlaivių.

Pagrindiniai orlaivių tipai: Airbus A319, Airbus A320, Airbus A321, Boeing 737-300, Boeing 737-400, Boeing 737-500, Boeing 737-700, Boeing 737-800, Boeing 757-200, Boeing 767-300, Boeing 777-300ER ir Bombardier CRJ200.

Šaltiniai 

Lietuvos oro bendrovės